**Pozdravljeni.**

Prilagam vam preverjanje znanja. Preverjanje zajema poezijo in prozo (Martin Krpan). Preverjanje rešite in mi ga pošljite do sobote, 28. 3. 2020.

Preverjanje lahko natisneš in si ga prilepiš v zvezek ali pa v zvezek napišeš samo rešitve.

Predlagam, da si pošten/a do sebe in rešuješ brez pomoči, kajti samo tako boš lahko preveril/a, koliko resnično znaš.

Želim ti veliko uspeha pri reševanju.

**Za vas imam še eno nalogo, in sicer se boste naučili pisati elektronski dopis.**

**Kaj je to?** To je tisti del, ki ga je potrebno napisati, ko nekomu pošiljate elektronsko pošto (nekateri že to pridno počnete). Od sedaj naprej imate elektronski dopis vedno za domačo nalogo (bom preverila tudi pri ostalih učiteljicah).

**Kako se napiše?** Preprosto.

- v kvadratek ZADEVA vpišete npr. SLOVENŠČINA;

- v večji kvadrat napišete:

\* nagovor,

\*vsebino,

\* pozdrav (ne krajšamo lp);

\* podpis (ime in priimek).

**Pozoren bodi na obliko in pravilen zapis.**

**Primer:**

SLOVENŠČINA

Zadeva:

Pozdravljeni**.**

Pošiljam vam naloge za slovenščino.

Lep pozdrav

Janez Novak

**Tone Pavček: Speči angel**

Zložil je krila, se skril vanje

in se naslonil na rob neba.

Zdaj sanja angelske sanje.

Nanj pada zlata tema.

Skoznjo nam v spanju sporoča

zmeraj kakšno lepo povest

in včasih celo omogoča

jezditi katero od zvezd.

Toda če z zvezde kdo zdrsne

ali pomotoma pade v noč,

speči angel se zdrzne

in brž prileti na pomoč.

Nerodneža s krili prestreže

in ga zaziba v ponovni sen.

Potem sam poleg njega leže.

In vija vaja ven …

Pavček.doc, Založba Rokus Klett, 2007, str. 210

**PREVERJANJE IZ KNJIŽEVNOSTI ZA 7. RAZRED**

Ime in priimek:\_\_\_\_\_\_\_\_\_\_\_\_\_\_\_\_\_\_\_\_

**Naloge se nanašajo na besedilo Toneta Pavčka *Speči angel.***

**1. Obkroži črko pred pravilnim odgovorom**. Izbrano trditev nato dopolni s svojim mnenjem.

Angel iz pesmi je

A) slab, ker \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

B) dober, ker \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Preberi spodnje trditve.** S križcem (X) označi, na katero osebo se trditev nanaša.

|  |  |  |
| --- | --- | --- |
|  |  ANGEL |  ČLOVEK |
| 1. Sanja angelske sanje. |  |  |
| 2. Spi na nebu. |  |  |
| 3. Med spanjem lahko jezdi zvezde. |  |  |

**3. Človek lahko ima tudi slab spanec ali nočne more.** Iz pesmi izpiši verza, ki govorita o tem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Iz pesmi izpiši besedo, ki je sopomenka besedi *zgodba*. \_\_\_\_\_\_\_\_\_\_\_\_\_\_\_\_\_\_\_\_\_**

**Katero besedo pa pesnik uporabi namesto besede *hitro? \_\_\_\_\_\_\_\_\_\_\_\_\_\_\_\_\_\_\_\_\_\_\_***

**5. Kaj pomeni, da se speči angel *zdrzne*? Pojasni s svojimi besedami.**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Ali se moramo ljudje slabih sanj bati glede na besedilo pesmi?**

 DA NE

 Pojasni svoje mnenje. Zapiši ga v eni ali dveh povedih.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Zapiši zunanjo zgradbo pesmi.**

Število kitic: \_\_\_\_\_\_\_\_\_\_\_\_\_\_\_ Število verzov: \_\_\_\_\_\_\_\_\_\_\_

**8. Iz 1. kitice izpiši:**

* okrasni pridevek : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* rimo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Iz pesmi:**

**-** izpiši poosebitev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9. Naštej še ostala pesniška sredstva, ki jih poznaš.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Dopolni manjkajoča mesta v preglednici.**

|  |  |  |
| --- | --- | --- |
| **AVTOR** | **NASLOV BESEDILA** | **LITERARNA ZVRST/VRSTA** |
| France Prešeren |  |  |
|  | Tajno društvo PGC |  |
| Primož Trubar |  |  |
| Tone Pavček |  |  |
|  | Pastirci |  |

**Naloge se nanašajo na besedilo Martin Krpan, ki si ga prebiral prejšnje ure.**

**11. Delo Martin Krpan je:**

a) basen b) pravljica c) pripovedka č) bajka

**Zapiši dva primera iz zgodbe, s katerima lahko zgornjo trditev utemeljiš.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. Glede na izvor je:** a) ljudska b) umetna

 Utemelji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13. Kdo je avtor Martina Krpana?** \_\_\_\_\_\_\_\_\_\_\_\_\_\_\_\_\_\_\_\_\_\_\_

**14. V katerem stoletju in obdobju je ustvarjal avtor Martina Krpana?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15. Katere izmed Krpanovih lastnosti so naštete. Podčrtaj jih.**

Krpan je: orožja nevajen, velik in močan, prestrašen, pogumen, simpatičen bralcu, malce okoren, iznajdljiv, šolan, tihotapec, hitro užaljen, vdovec, dober jedec, do dvora brezbrižen, jezičen, pohlepen.

**16. Ali so spodnje trditve pravilne ali napačne. Pravilne trditve odkljuka, napačne popravi in jih prepiši.**

1. Martin Krpan predstavlja naš mali slovenski narod, ki rešuje vladajoče Avstrijce.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cesarica in minister Gregor predstavljata nehvaležne vladajoče plemiče.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Martin Krpan ne kaže niti malo domoljubja in svobodoljubja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**17. Razloži Krpanove besede:**

1. …namenjene Brdavsu: «Če nisi z Bogom spravljen, urno skleni, kar imaš.«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. cesarju in dunajski gospodi: »Dunaju ni bilo meni treba, mene pa Dunaju.«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**18. Obrazloži spodnje primere ali komparacije.**

Krpan je Brdavsa položil, kakor bi otroka v zibel deval.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krpan se je držal, da je bil skoraj hudemu vremenu podoben.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kakor bi se za Mokrcem bliskalo, tako je streljal z očmi izpod srditega čela, obrvi pa so mu sršele ko dve metli.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**19. Zapiši še, katere so značilnosti primere ali komparacije.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
|  |  |  |

**Ovrednoti svoje znanje:**